इटावा। गर्भवती महिला को निर्धारित समय पर डॉक्टरी चेकअप की सुविधा मिले, इसके लिए मदर एंड चाइल्ड ट्रैकिंग सिस्टम (एमसीटीएस) योजना में कुछ बदलाव किए गए हैं। इसके तहत आशाओं को और जिम्मेदार बनाने का प्रयास हो रहा है। योजना के तहत गर्भवती महिला के पास एमसीटीएस नंबर होना जरूरी कर दिया गया है। इस नंबर के होने पर ही उसे प्रसव के बाद एक हजार या 1400 रुपये की रकम मिलेगी, जो सीधे उसके खाते में जाएगी। यह व्यवस्था पहली अक्तूबर से लागू हो जाएगी।